Fraud Jobs | Available Jobs in Danderhall, Edinburgh - Gumtree
sofa in bed
0 ads in Fraud Jobs in Danderhall, Edinburgh Rachel Kennedy – Page 2 – Craig Vasanders
© 2020 Craig Vasanders. Built using WordPress and OnePage Express Theme. insulineresistentie – Apta Voedingsadvies Rotterdam
Lisa Goudzwaard 19 februari 2016 19 maart 2017 trendy kos | huiskok | Page 2
Archive | trendy kos RSS feed for this section
Hierdie lamsbraad vir ‘n moderne monarg word in ‘n Bundt-pan gerooster, ‘n idee van Alton Brown. As kroonjuwele vul ek die holte met braaiaartappels, goudgebraai in lamsvet. Die ribbene buig elegant na binne toe, maar as jy ‘n tradisionele kroonbraad verkies wat na buite buig, bind die lamsrakke vas met die vetkant na binne.
“As die eier op jou bord soos ‘n wolkie kan lyk, wie sal dit nie wil eet nie.”
Aan die woord is Ciska Rossouw, sjef van Loaves on Long in die hartjie van die Moederstad. Ontbyt in hierdie knus bakkery-eetplek beteken nie net byderwetse proteien-pannekoeke, pragtige ontbytsmoothies, vlokkige croissants en ‘flat whites’ nie. Hier maak jy ook kennis met die Croque-egpaar. Meneer en Mevrou Croque.
Sy maak die gewilde geroosterde kaas- en ham oopbroodjie normaalweg volgens die Franse café-styl met ciabatta of sourdough-brood uit haar eie oond, goeie Parma-styl ham, beleë boerenkaas en fluweelgladde bechamelsous. In lyn met tradisie kry die croque madame voorkeurbehandeling met ‘n geposjeerde eier bo-op om dit van die monsieur te onderskei.
Vandag pronk dit egter met wolkeiers, die nuutste kossensasie op sosiale media. Foto’s van helder kolle eiergeel in gepofte nessies van eierwit is die hele Instagram vol. Kosbloggers, altyd honger vir iets nuuts kan ook nie genoeg kry van die mooigesiggie nie.
Dis oor die einste wolkeiers dat ek by Ciska in haar bakkombuis kuier, nuuskierig om te hoor of dit ‘n verbygaande Instagram-foefie is of al die aandag verdien.
Het ons nie al genóég eierresepte nie?
Louis Leipoldt skryf in Kos vir die Kenner dat daar meer as 600 maniere is om eiers gaar te maak , soos eiers in die vagevuur, maanskyneiers, eiers à la maître d’hôtel (hardgekookte eierkwarte met ‘n warm uie-pietersieliesous oor), Frascati-eiers (diepgebraaide hardgekookte eiers in krummels) en oeufs encocotte. Sy repertoire sluit egter nie wolkeiers in nie.
Nika nuuts onder die son
Vir die stammoeder van wolkeiers moet ons baie verder terug soek. Kosgeskiedkundiges wys uit dat soortgelyke eiergeregte eeue gelede al gemaak is. Die resep vir ‘Eiers in Sneeu’ wat al in 1651 in ‘n Franse kookboek aangeteken is, verskil nie veel van die moderne wolkeier wat soveel foodies op hol het nie, buiten dat dit in ‘n ysterpan in ‘n vuurhert gaargemaak is.
Volgens ‘n kosgeskiedkundige Paula Marcoux het dit in die tyd ontstaan wat sjefs die wonderkrag van proteien in kookkuns begin benut het. Die styfklits van eierwit was deels mirakel en deels biochemie. Sjefs het ge-eksperimenteer en wolkligte geregte is as vermaak en om te spog deur die rykes bedien.
Eeue later word ons steeds betower deur geregte wat op styfgeklitste eierwit staatmaak, van suurlemoen-meringuetert en sagopoeding tot skuimpies met borssuikerstrepe en gebakte Alaska.
“Daar is werklik niks nuut onder die son nie,” beaam Ciska. “Ons kan bly wees oor ons staanmengers en elektriese klitsers, want sjefs moes destyds vir ure die lug in eierwit inklits met ‘n bondel fyn stokkies. “
Begin goed, als goed
Ciska reken die sukses van wolkeiers begin by goeie eiers. Sy kry haar eiers by Celia Myburgh van Homegrown Free-range Eggs op Stellenbosch. “Ek kon die plaas besoek en sien dat die hoenders werklik vrylopend is in die son. Sy lewer dit vars af, wat verseker dat die eierwit nie loperig is nie. Die geur is net soveel beter.”
As Celia die eiers by die bakkery-restaurant aflewer, kom dit altyd met ‘n storie: dat die hoenders weer in die beetbedding was, of dat hulle onder die dadelboom gewei het.”
Ciska se kookvernuf vat vryloop-eiers na die volgende vlak, soos om die eiergeel te rook voor dit in die wit wolk nesmaak. Eierwit op sy eie smaak eintlik na niks, maar met die wolkie-eier kan jy die styfgeklitste eierwit op allerhande maniere geur.
MEVROU CROQUE MET ‘N WOLKEIER
Omskep ‘n doodgewone sny roosterbrood in ‘n Croque Madame, bedek met ‘n heerlike witsous, spek, kaas en ‘n wolkeier bo-op.
vir die WOLKEIERS
Maak 2 wolkies
5 ml Basielkruid, fyngekap
10 ml Songedroogte tamaties, fyngekap
30 ml gerasperde boerenkaas
30 ml brosgebraaide, fyngekapte ontbytspek
Opsioneel: fyngekapte ui
Stel die oond op 180 °C. Voer bakplaat met bakpapier uit.
Skei die eiers – elke geel in ‘n aparte koppie* en eierwitte in ‘n skoon bakkie. Klits die eierwit met die knippie sout tot styf. Besluit self hoe ver jy dit wil vat. Hoe stywer hoe meer punterig sal die nessie wees. Geur met sout en peper en voeg kruie, tamatie en uie, of geurmiddels van jou keuse nou liggies in. (Onthou die eierwit self het nie veel smaak nie).
Skep die skuim in twee skeppe op ‘n bakplaat en maak ‘n holtetjie in die middel. Plaas in oond en bak vir 2-3 minute. Plaas ‘n eiergeel in die dimpel en bak nog 3-4 minute. Bedien dadelik.
Vee houertjies vir die eiergeel eers liggies uit met olie, dan glip dit maklik uit.
Die eiergeel sal nog loperig wees. As jy dit te lank in die oond sit sal die eierwit taai en droog raak.
vir die WITSOUS
Sout, peper, rooipeper na smaak
Smelt die botter oor lae hitte. Voeg die meel by en kook die meelsmaak uit terwyl jy konstant roer. Wanneer jou roux reg voeg die melk in drie dele by terwyl jy die hele tyd klits om klonte te vermy. Geur met sout, peper en rooipeper.
vir die OPDIENING: Plaas papierdun skywe parma-styl ham en boerenkaas op die brood, giet ‘n skeppie geurige witsous oor. Plaas die wolkeier bo-op en rond af met roketblare, liggies klam gemaak met olyfolie en asyn.
Variasie: Vir ‘n broodlose variasie, bedien die wolkeier met kaassous en ligte slaai op stroke brosgebraaide spek.
MEESTERKLASSE : Ciska Rossouw bied gereeld op Saterdae meesterklasse by Loaves on Long aan. In haar croissant-meesterklas leer jy hoe om die gelamineerde skilferkorsdeeg te maak en om dit ook te gebruik vir appelrosies en pain au chocolat. Koste: R450.Brood-en-biermaak-meesterklas, ingesluit die maak van ciabatta. R500. Die koste sluit ‘n drankie en ligte maaltyd in, en jy neem jou eie gebak huis toe.
Waar: Loaves on Long, Langstraat 33, Kaapstad. Bespreek by info@loavesonlong.co.za of skakel 021 – 422 3353. Besprekings kan ook op Loaves on Long se Facebook-blad gedoen word.
Die artikel het verskyn in my weeklikse kosrubriek vir Die Burger Versnit. Foto’s Ian du Toit.
Tags: bakkery, Ciska Rossouw, cloud eggs, croque madame, croque monsieur, eiers, eierwit, food trends, Free-range, Homegrown, Instagram, Kaapstad, kosmodes, Loaves on Long, vryloop eiers, witsous, wolkeiers, wolkie-eiers
Categories baking, erfeniskos, kuierkos, ontbyt, Southappies, trendy kos, Uncategorized